**«Бірыңғай сатып алу платформасын пайдалану қағидаларын бекіту туралы» Қазақстан Республикасы Қаржы министрінің 2024 жылғы**

**16 қыркүйектегі № 627 бұйрығына өзгеріс енгізу туралы**

**жобаны қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

(бұдан әрі – Жоба)

**1. Қоғамдық-саяси салдарын бағалау:**

Жоба мынадай тәртіпті реттеу мақсатында:

1) квазимемлекеттік сектордың жекелеген субъектілері және мемлекеттік сатып алу саласындағы бірыңғай оператор үшін пайдаланушылардың, электрондық сатып алу ақпараттық жүйелері операторларының техникалық іркілістер туындаған жағдайда өзара іс-қимылы;

2) бірыңғай сатып алу платформасында техникалық іркілістер расталған жағдайда мемлекеттік сатып алу саласындағы бірыңғай оператордың іс-қимылы;

3) мемлекеттік сатып алу саласында бірыңғай оператордың жоспарлы-алдын алу жұмыстарын жүргізуі;

4) мемлекеттік сатып алу саласындағы бірыңғай оператордың мемлекеттік сатып алу саласындағы уәкілетті органмен техникалық іркіліс туындаған жағдайда ақпараттық жүйелердің жұмысы мәселелері бойынша өзара іс-қимылы әзірленді.

Бұл ретте саяси тұрақсыздық немесе жаппай қоғамдық наразылық қаупі байқалмайды.

**2. Құқықтық салдарын бағалау:**

### Жоба қолданыстағы заңнамаға қайшы келмейді және Қазақстан Республикасы Қаржы министрінің 2024 жылғы 16 қыркүйектегі № 627 бұйрығымен бекітілген Бірыңғай сатып алу платформасын пайдалану қағидаларына нақтылау ережелерін енгізеді.

**3. Ақпараттық салдарын бағалау:**

Жобаның ақпараттық салдары орташа деп бағаланады, өйткені Жоба техникалық іркілістер туындаған кезде мемлекеттік сатып алу саласындағы уәкілетті орган, пайдаланушылар, квазимемлекеттік сектордың жекелеген субъектілері үшін электрондық сатып алу ақпараттық жүйелерінің операторлары мен мемлекеттік сатып алу саласындағы бірыңғай оператор арасындағы өзара іс-қимыл тәртібін реттеуді көздейді.

**4. Өзге де салдарын бағалау:**

Түзетулер электрондық мемлекеттік сатып алу жүйесін жетілдіруге бағытталған.

**Қазақстан Республикасының**

**Қаржы министрі М. Такиев**